བོད་མི་ཚོས་རང་ཡུལ་དུ་ྋགོང་ས་མཆོག་གི་སྐུ་པར་ཙམ་ཞིག་ཉར་པས་ཀྱང་བཙོན་འཇུག་དང་མནར་གཅོད་ཀྱི་འཇིགས་སྐྲག་མི་བཟད་པ་མྱོང་དགོས་པའི་བཙན་གནོན་འོག་ནས།ཏཱ་ལའི་བླ་མ་མཆོག་མཇལ་ཆེད་བྲོས་བྱོལ་དུ་ཡོང་གི་ཡོད།ཁོང་ཚོས་ཟས་གོས་ལྡང་ངེས་མེད་བཞིན་པར་གཟའ་འཁོར་མང་པོའི་རིང་རྐང་བགྲོད་བྱས་ཏེ་གྲང་ངད་ཆེ་བའི་རི་བོ་ཧི་མ་ལ་ཡ་བརྒལ་གྱི་ཡོད།དེ་ནི་སའི་གོ་ལ་འདིའི་སྟེང་གི་འཇིགས་སྐྲག་ཆེ་ཤོས་ཀྱི་བྱོལ་ལམ་རེད།ཁོང་ཚོར་མཇལ་ཁ་ཐོབ་རྗེས་རང་གི་ནང་མི་དང་མཉམ་འཛོམས་ཆེད་ཡང་བསྐྱར་འགྲུལ་བཞུད་བྱས་ཏེ་བོད་ལ་ལོག་གི་ཡོད།